കുടുംബം കൈയൊഴിഞ്ഞു കടവരാന്തകളില് ദുരിതം പേറി സൈനുദ്ദീെന്റ ജീവിതം കോട്ടക്കല്: രോഗങ്ങള്ക്കും ഉറ്റവരുടെ നഷ്ടത്തിനും ഇടയില് തുടര്ജീവിതത്തിന് വഴിയറിയാതെ പകച്ചുനില്ക്കുകയാണ് 59കാരനായ നാലകത്ത് സൈനുദ്ദീന്. വര്ഷങ്ങള്ക്കുമുമ്ബ് കുടുംബം കൈയൊഴിഞ്ഞതോടെയാണ് ഗുരുവായൂര് താമരയൂര് സ്വദേശിയായ ഇദ്ദേഹം കച്ചവട സ്ഥാപനങ്ങളുടെ വരാന്തകള് അഭയകേന്ദ്രമാക്കിയത്.പ്രമേഹരോഗിയായ ഇദ്ദേഹം കോട്ടക്കല് ചങ്കുവെട്ടി ജങ്ഷന് സമീപം മൈത്രി റോഡിലാണ് കഴിയുന്നത്. 17 വര്ഷം ഗള്ഫില് ഡ്രൈവറായിരുന്നു. ശ്രീലങ്ക സ്വദേശിനിയായ സറീനയുമായുള്ള പരിചയം പിന്നീട് വിവാഹത്തിലെത്തി. 25 വര്ഷം മുമ്ബ് നാട്ടിലെത്തി താമരയൂര് ദേവി ക്ഷേത്രത്തിന് സമീപം താമസമാരംഭിച്ചു. കൂലിപ്പണി ചെയ്തും വാച്ച്മാനായുമൊക്കെ മലപ്പുറത്തിെന്റ വിവിധയിടങ്ങളില് ജോലിയെടുത്ത് കഴിഞ്ഞു. മകള് സനീഫയുടെ പേരില് നിര്മിച്ച വീട്ടിലായിരുന്നു ഭാര്യക്കും മകള്ക്കുമൊപ്പം താമസച്ചിരുന്നത്. മൂന്നുവര്ഷം മുമ്ബ് മകളെ വടക്കാഞ്ചേരിയിലേക്ക് വിവാഹം കഴിച്ചയച്ചു. നാലുമാസത്തിനുശേഷം ഭാര്യയെ മകളും മരുമകനും അവരുടെ വീട്ടിലേക്ക് കൊണ്ടുപോയി. ഇതോടെയാണ് തെന്റ ദുരിതം ആരംഭിച്ചതെന്നാണ് സൈനുദ്ദീന് പറയുന്നത്. ഒറ്റക്ക് കുറേനാള് കഴിഞ്ഞതോടെ വീട് വിട്ടിറങ്ങി. കുടുംബം പാലക്കാടാണെന്നറിഞ്ഞ് തിരഞ്ഞുപോയെങ്കിലും കാണാനായില്ല. മൈത്രി നഗര് റോഡിലെ നാട്ടുകാരും സ്ഥാപന ഉടമകളും നല്കുന്ന ഭക്ഷണം കഴിച്ചാണ് ഇപ്പോള് കഴിയുന്നത്. സമീപത്തെ പള്ളിയെയാണ് പ്രാഥമിക കാര്യങ്ങള്ക്ക് ആശ്രയിക്കുന്നത്. പ്രമേഹരോഗിയായതിനാല് അഞ്ചുതരം മരുന്നുണ്ട്. കുടുംബത്തിെന്റയടക്കം നമ്ബറുകറുള്ള ഫോണ് കളവുപോയതോടെ മറ്റു ബന്ധുക്കളുമായി ബന്ധപ്പെടാനും കഴിയുന്നിെല്ലന്ന് ഇദ്ദേഹം പറയുന്നു. തെന്റ ദുരിതമറിഞ്ഞ് കുടുംബം തിരിച്ചുവരുമെന്നാണ് പ്രതീക്ഷ. അല്ലെങ്കില് സര്ക്കാറിെന്റ അഭയകേന്ദ്രങ്ങളില് താമസിക്കാന് സൗകര്യമൊരുക്കണമെന്നാണ് ഇദ്ദേഹത്തിെന്റ ആവശ്യം.